ดาวโจนส์,น้ำมัน,ทองคำปิดพุ่งขานรับวัคซีนโควิดคืบหน้า
หุ้นดาวโจนส์ปิดบวก 262.95 จุด ขานรับวัคซีนโควิด-19คืบหน้าด้านราคาน้ำมันพุ่ง 1.07 ดอลลาร์ ขณะที่ทองคำฟื้นบวกแรง 22 ดอลลาร์
11 พ.ย. 2563

ดัชนีเฉลี่ยอุตสาหกรรมดาวโจนส์ปิดที่ 29,420.92 จุด เพิ่มขึ้น 262.95 จุด หรือ +0.90% ขณะที่ดัชนี แนสแดค ปิดที่ 11,553.86 จุด ลดลง 159.93 จุด หรือ -1.37% ส่วนดัชนี เอสแอนด์พี 500 ปิดที่ 3,545.53 จุด ลดลง 4.97 จุด หรือ -0.14%
ดัชนีดาวโจนส์ตลาดหุ้นนิวยอร์กปิดบวกเมื่อวันที่ 10 พ.ย.นักลงทุนขานรับข่าวความคืบหน้าเกี่ยวกับการพัฒนาวัคซีนต้านไวรัสโควิด-19
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนธันวาคม เพิ่มขึ้น 1.07 ดอลลาร์ ปิดที่ 41.36 ดอลลาร์ ด้านเบรนต์ทะเลเหนือลอนดอน งวดส่งมอบเดือนมกราคม เพิ่มขึ้น 1.21 ดอลลาร์ ปิดที่ 43.61 ดอลลาร์ต่อบาร์เรล
ราคาทองคำตลาดโคเม็กซ์งวดส่งมอบเดือนธันวาคม เพิ่มขึ้น 22 ดอลลาร์ ปิดที่ 1,876.40 ดอลลาร์ต่อออนซ์